
PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2017 M. KOVO 30 D. SPRENDIMO NR. 1-94 „DĖL PANEVĖŽIO MIESTO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO

[bookmark: registravimoDataIlga][bookmark: registravimoNr]2024 m. kovo 22 d. Nr. TSP-148
Panevėžys

Vadovaudamasi Lietuvos Respublikos vietos savivaldos įstatymo 7 straipsnio 33 punktu, 15 straipsnio 2 dalies 4 punktu ir 4 dalimi, Lietuvos Respublikos civilinio kodekso 2.101 straipsniu, Lietuvos Respublikos Vyriausybės 2015 m. spalio 26 d. nutarimu Nr. 1123 „Dėl Neveiksnių asmenų būklės peržiūrėjimo komisijų pavyzdinių nuostatų patvirtinimo“ ir Panevėžio miesto savivaldybės neveiksnių asmenų būklės peržiūrėjimo komisijos nuostatų, patvirtintų Panevėžio miesto savivaldybės tarybos 2017 m. kovo 30 d. sprendimu Nr. 1-94 „Dėl Panevėžio miesto savivaldybės neveiksnių asmenų būklės peržiūrėjimo komisijos sudarymo ir jos nuostatų patvirtinimo“, 6 punktu, atsižvelgdama į Panevėžio socialinių paslaugų centro 2023 m. spalio 26 d. raštą Nr. S-7972(1.10Mr) „Dėl atstovų delegavimo į neveiksnių asmenų būklės peržiūrėjimo komisiją“, Panevėžio miesto savivaldybės nevyriausybinių organizacijų tarybos 2024 m. sausio 19 d. protokolą Nr. NOT-1, Panevėžio miesto poliklinikos 2024 m. vasario 26 d. raštą Nr. S-24-34 „Dėl atstovo delegavimo į neveiksnių asmenų būklės peržiūrėjimo komisiją“ ir Vilniaus psichoterapijos ir psichoanalizės centro 2024 m. kovo 1 d. raštą Nr. S-08/24 „Dėl atstovo delegavimo į neveiksnių asmenų būklės peržiūrėjimo komisiją“, Panevėžio miesto savivaldybės taryba  n u s p r e n d ž i a:
1. Pakeisti Panevėžio miesto savivaldybės tarybos 2017 m. kovo 30 d. sprendimo Nr. 1-94 „Dėl Panevėžio miesto savivaldybės neveiksnių asmenų būklės peržiūrėjimo komisijos sudarymo ir jos nuostatų patvirtinimo“ 1 punktą ir jį išdėstyti taip:
„1. Sudaryti Panevėžio miesto savivaldybės neveiksnių asmenų būklės peržiūrėjimo komisiją:
Mindaugas Burba – Savivaldybės gydytojas (Socialinių reikalų skyriaus Sveikatos poskyrio vedėjas);
Justina Meškauskienė – Savivaldybės administracijos Teisės skyriaus vyriausioji specialistė (jos nesant – Savivaldybės administracijos Teisės skyriaus vyriausioji specialistė Gabrielė Matulė);
Darius Karizna – Panevėžio socialinių paslaugų centro Pagalbos namuose skyriaus socialinis darbuotojas poreikių vertinimui (jo nesant – Panevėžio socialinių paslaugų centro Pagalbos namuose skyriaus vedėja socialiniams reikalams Asta Dagienė);
[bookmark: _Hlk160616095]Ingrida Januškevičienė – Žmonių su Dauno sindromu ir jų globėjų asociacijos narė (jos nesant – Panevėžio autizmo asociacijos „Lietaus vaikai“ vadovė Sandra Lopetaitė);
Violeta Šimanauskaitė – Vilniaus psichoterapijos ir psichoanalizės centro Panevėžio padalinio skyriaus vedėja, gydytoja psichiatrė (jos nesant – Panevėžio miesto poliklinikos gydytoja psichiatrė Lina Volkovė).“
2. N u s t a t y t i, kad šis sprendimas:
2.1. skelbiamas Teisės aktų registre ir Panevėžio miesto savivaldybės interneto svetainėje;
2.2. įsigalioja kitą dieną po oficialaus paskelbimo Teisės aktų registre.

